बीएड कॉलेज में 16 खेलों में दम दिखाएंगी छात्राएं
वैश्यआर्य शिक्षण महिला महाविद्यालय में 2 दिवसीय खेलकूद प्रतियोगिता शुरू हो गई। प्रतियोगिता के दौरान छात्राएं विभिन्न स्पर्धाओं में बढ़ चढ़ कर भाग ले रही है। एसडीएम मनीषा शर्मा शुक्रवार को प्रतियोगिता का समापन समारोह में बतौर मुख्यातिथि उपस्थित रहेगी। महाविद्यालय प्राचार्या डाक्टर आशा शर्मा ने खेलकूद प्रतियोगिता का शुभारंभ करते हुए खिलाडिय़ों को खेल को खेल की भावना से खेलने के लिए प्रेरित किया।
उन्होंने कहा कि आपसी भाइचारे के साथ टीम भावना का संदेश खेल से मिलता है। उन्होंने बताया कि छात्राओं में छुपी हुई प्रतिभा को निखारने के लिए इस प्रकार की प्रतियोगिताओं का आयोजन समय-समय पर किया जाता है। विजेता प्रतिभागियों को पुरस्कार प्रशंसा पत्र देकर सम्मानित भी किया जाता है। गुरुवार से आरंभ हुई वार्षिक खेलकूद प्रतियोगिता शुक्रवार को सम्पन्न होगी। जिसमें बहादुरगढ़ की एस.डी.एम. मनीषा शर्मा विजेता प्रतिभागियों को सम्मानित करेंगी। इस मौके पर बहादुरगढ़ शिक्षा सभा महाविद्यालय संस्था के पदाधिकारी सदस्य भी मौजूद रहेंगे।
इन खेलों में भाग ले रही है छात्राएं
खेलअधिकारी सुनीता ने बताया कि 2 दिवसीय वार्षिक खेलकूद प्रतियोगिता में 16 खेल स्पर्धाएं हो रही हैं। जिनमें 100, 200, 400, 800 मीटर की रेस, रिले रेस, शार्टपुट, डिस्कस थ्रो, जेवेलिन थ्रो, लांग जम्प, ट्रिपल जम्प के साथ-साथ फन रेस, बोरी रेस, मटका रेस, लेमन रेस, थ्री लैग रेस, स्कीपिंग जम्प टग आफ वार शामिल हैं। उन्होंने बताया कि प्रतियोगिता के मुख्य मुकाबले शुक्रवार को होंगे।
बहादुरगढ़. वैश्यआर्य कन्या काॅलेज में लंबी कूद लगाती छात्रा।
वैश्य आर्य शिक्षण महिला कॉलेज में प्रतियोगिता के फाइनल आज
hin_Deva hin_Deva hin_Deva hin_Deva hin_Deva hin_Deva awa_Deva